Só kan jy die Graad 1-3 materiaal gebruik:
Graad 1 – Eendag as ek groot is…
Graad 2 – Ken jy vir Jesus?
Graad 3 – Groei, Groei, Groei
Of gebruik die reeks as ‘n drie-jaar siklus vir Graad 1-3
Ons droom oor eendag, dink oor gister en DOEN vandag!
"Eendag as ek groot is gaan ek 'n olifant wees!" “Eendag as ek groot is gaan ek ‘n mamma en 'n juffrou wees en op naweke kan my man na die kinders kyk, dan is ek 'n ruimtevaarder." Ja, kinders kan ure omdroom oor "eendag as ek groot is". In hierdie reeks droom ons saam met die kinders oor wat hulle eendag wil word. Ons droom bv. daaroor om ’n natuurbewaarder te word en ontmoet vir Adam, of ’n bouer en ontmoet vir Nehemia. Ons droom daaroor om koning of koningin te word en leer ken die skone Ester, almal karakters in die Bybel ken by wie ons soveel leer. Maar ons bring ook die drome en die verhale bymekaar om saam te dink oor wat elke kind VANDAG kan kies, kan doen, kan glo. En weet dat dit is hoe ons, saam met God, aan ’n blink toekoms bou.
---Plus CD en 5 werkboekies---
Eendag as ek groot is - werkboekies
Is Hy jou Here, jou Herder, jou Koning?
Ilustrasies deur: Magriet Brink Hierdie reeks wil vensters oopmaak op wie Jesus is, wat Hy kom doen het, vertel het, hoe Hy lewens aangeraak het terwyl Hy op aarde geloop het, en hoe Hy dit steeds kan en wil doen. Op ‘n dieper vlak vra ons: “Ken jy vir Jesus?” en bedoel daarmee: Het jy ‘n persoonlike verhouding met Hom? Is Hy jou Here, jou Held, jou Koning? Is Hy die een na wie jy draai as jy bang is, bly is, dankbaar of hartseer is? My gebed is dat elke kind wat aan hierdie reeks gaan deelneem, ‘n dieper persoonlike verhouding met Jesus sal ontwikkel, sodat elkeen van hulle ook met blink oë van “My Jesus” sal kan praat…
Ken jy vir Jesus? - werkboekies
Kyk hoe groei my liefde vir God groter en groter
Illustrasies deur: Magriet Brink
Hierdie jaarreeks wil jong kinders toerus en inspireer om as kinders van God te lewe en die regte dinge te weet, kies en doen sodat hulle geestelik kan groei, groter en sterker, en sodat hulle blomme en vrugte kan dra wat hulle Here verheerlik.
In die eerste kwartaal leer ons meer oor die ingewikkelde en wonderlike werking van ons liggame, en hoe ons ook geestelik die regte kos moet eet, ons spiere moet oefen, ruggraat moet hê… Die tweede kwartaal maak ons ‘n draai in die diereryk, waar daar ook vele lesse te leer is oor hoe ‘n kind van God moet leef. Daarna kyk ons na die wêreld om ons: klippe en water, lug en weerpatrone, en besef: die hele aarde vertel ons van God! En leer ons meer oor hoe ons verhouding met Hom sterker kan word. En dan, as die jaar einde se kant toe staan, maak ons ‘n draai in die tuin: spit kompos in, dra water aan, snoei en baklei teen peste, en deel in die vreugde van blomme en vrugte. En deur dit alles, bid en glo ons, sal die kinders wat ons geestelik versorg voor ons dankbare oë groei, groei, groei!
Hettie Brittz skryf oor Groei, Groei, Groei:
Chrissie het ’n raar gawe om diep geestelike begrippe te gaan uitdelf en dan soos klaargeslypte diamante sommer saam met klei en kryte in vuil kinderhandjies neer te sit – sigbaar, voelbaar, skitterend. Haar materiaal is vol waarheid en werklikheid. Ek glo dat kinders en kinderwerkers weekliks hierna gaan uitsien, dat ouers wonderwerke in kinderhartjies gaan sien gebeur en dat grasgroen, welige geestelike groei hieruit gaan kom.
---CD plus 5 werksboekies---
Groei, Groei, Groei - werksboekies
Jesus is die Beste
'n CD van Jan de Wet en die Loflaaities, word vir gebruik saam met Groei, Groei, Groei en Ken jy vir Jesus? aanbeveel en kan hier bestel word. Tydelik uit voorraad